לורי דייווידסון

לורי דייווידסון (באנגלית: Laurie Davidson; נולד ב-1 ביולי 1992) הוא שחקן קולנוע, טלוויזיה ותיאטרון אנגלי, הידוע בשל גילום דמותו הצעירה של ויליאם שייקספיר בסדרת הדרמה "Will" משנת 2017 וגילום דמותו של מר מיסטופליס בעיבוד הקולנועי למחזמר "קאטס" משנת 2019. דייווידסון נולד בשכונת דוליץ' שבדרום לונדון. הוא בוגר שנת 2016 של האקדמיה למוזיקה ולאמנויות הדרמה של לונדון (LAMDA). לאחר שהגיע ל-"LAMDA", דייווידסון השתתף בסרט "השחף של אנטון צ'כוב", שם הבחין בו סוכנו לראשונה. לפני ליהוקו לסדרה "ויל"; דייווידסון שיחק בעיקר על הבמה והשתתף בתפקיד קטן בסרט "האקדמיה לערפדים". דייווידסון גם לוהק לסרט הדרמה של ה-BBC, "דיאנה ואני", כעיתונאי שנכח בזמן מותה של הנסיכה דיאנה. מנהל הליהוק לסרט "המועדפת" הציע לדייווידסון להיבחן ל"ויל", והוא עבר מספר אודישנים לתפקיד הראשי, בדיוק לאחר חופשת חג המולד של שנתו האחרונה ב-"LAMDA". במקביל, דייווידסון התעתד לשחק את טוביה החולב בהפקה של האקדמיה ל"כנר על הגג" וכאשר נודע לו בינואר 2016 שהוא לוהק ל"ויל", הוא עזב את ההפקה על מנת לצלם את צילומי הפיילוט לסדרה. על מנת להתכונן לתפיסה המודרנית שלו על דמותו של שייקספיר, דייווידסון לא התמקד בעיבודים מודרניים של שייקספיר, כמו הסרט "שייקספיר מאוהב", אך הוא השתמש בסרטים "היישר מקומפטון" ו-"8 מייל" כמקורות השראה, בעצתו של הבמאי שחר קפור. דייווידסון הסתמך גם על יצירותיו המיוחסות של שייקספיר על מנת ללמוד עליו. רשת "TNT" הזמינה את הסדרה במאי 2016,, דוידסון סיים את לימודיו ב-LAMDA ביולי 2016 והסדרה עלתה לשידור לראשונה ב-10 ביולי 2017. בשנת 2019, דייווידסון השתתף בסרטים "השקרן הטוב" ו"קאטס"; עיבוד קולנועי למחזמר באותו השם מאת אנדרו לויד וובר. בשנת 2023 שיחק בסרט "שבעה מלכים צריכים למות", המשמש כסרט המשך לסדרת הטלוויזיה "הממלכה האחרונה". בשנת 2024 שיחק בסדרת הטלוויזיה "מרי וג'ורג'". אתר האינטרנט הרשמי של לורי דייווידסון לורי דייווידסון, במסד הנתונים הקולנועיים IMDb (באנגלית) Nordstrom, Leigh (July 10, 2017). "Laurie Davidson Is Not Your High School Shakespeare". Women's Wear Daily. Retrieved July 11, 2017. Nordstrom, Leigh (July 10, 2017). "Laurie Davidson Is Not Your High School Shakespeare". Women's Wear Daily. Retrieved July 11, 2017. Andreeva, Nellie (January 7, 2016). "Young William Shakespeare TNT Pilot 'Will' Casts Lead, Shekhar Kapur To Direct". Deadline Hollywood. Retrieved July 11, 2017. Radish, Christina (July 10, 2017). "'Will' Star Laurie Davidson on Upending Preconceived Notions of Shakespeare". Collider. Retrieved July 11, 2017. Lenker, Maureen Lee (July 10, 2017). "Will star Laurie Davidson on giving Shakespeare a rock 'n' roll makeover". Entertainment Weekly. Retrieved July 11, 2017. Kis, Eva (June 23, 2017). "TNT's 'Will' Laurie Davidson used rap to get into Shakespeare". Zimbabwe Metro. Retrieved July 11, 2017. Butler, Karen (July 10, 2017). "Laurie Davidson went to the text to play Shakespeare in TNT's 'Will'". United Press International. Retrieved July 11,2017. Andreeva, Nellie (May 18, 2016). "'Will' Drama About Young William Shakespeare Picked Up To Series By TNT—Watch Trailer". Deadline Hollywood. Retrieved July 11, 2017. Kinane, Ruth (April 20, 2017). "Sharpen thy wit, TNT's Shakespeare series will premiere in July". Entertainment Weekly. Retrieved July 11, 2017. D'Alessandro, Anthony (September 25, 2018). "'Cats' Cast Grows: Tom Hooper-Directed Musical Adds Laurie Davidson". Deadline. Retrieved December 29, 2019.